460.16 ORDNIDWAR TRATTAMENT INDAQS FIL-KAŻ TA’ IMPJIEG TA’ PERSUNI LI JIMPJEGAW LILHOM INFUSHOM U L-OKKUPAZZJONI L-AVVIŻ LEGALI 86 tal-2007, kif emendat bl-Avviżi Legali 379 tal-2009 u 260 tal-2012. L-AVVIŻ LEGALI 86 tal-2007, kif emendat bl-Avviżi Legali 379 tal-2009 u 260 tal-2012. 1. Titolu. It-titolu ta’ dan l-Ordni hu l-Ordni dwar Trattament Indaqs fil-każ ta’ Impjieg ta’ Persuni li jimpjegaw lilhom infushom u l-Okkupazzjoni. Tifsir. 2. F’dan l-Ordni, sakemm ir-rabta tal-kliem ma titlobx mod ieħor: " id-Direttivi " tfisser id-Direttiva tal-Kunsill 2000/43/KE tad-29 ta’ Āunju 2000 li timplementa l-prinċipju ta’ trattament ugwali bejn persuni, tkun xi tkun l-oriġini razzjali jew etnika tagħhom, u d-Direttiva tal-Kunsill 2000/78/KE tas-27 ta’ Novembru 2000 li tistabbilixxi qafas ġenerali għat-trattament ugwali fl-impjieg u l-okkupazzjoni; " ir-regolamenti rilevanti " tfisser ir-Regolamenti dwar Trattament Ugwali fl-Impjiegi; L.S.452.95 "trattament diskriminatorju " għandu jkollha l-istess tifsira mogħtija lilha bir-regolament 2(1) tar-regolamenti rilevanti. 3. L-għan ta’ dan l-Ordni huwa li jkompli jimplimenta d-disposizzjonijiet tad-Direttivi. 4. Ir-regolamenti 1 sa 8, it-tnejn inklużi, 12, 12A, 13 u 14 tar-regolamenti rilevanti, għandhom ikunu japplikaw għall-persuni kollha, ukoll f’dak li għandu x’jaqsam mal-kondizzjonijiet għal aċċess relattiv għall-impjieg ta’ persuni li jimpjegaw lilhom infushom jew għall-okkupazzjoni, inkluż il-konjuġi ta’ persuni li jimpjegaw lilhom infushom jew f’okkupazzjoni, li ma jkunux impjegati jew imsieħba fin-negozju, fejn huma abitwalment jipparteċipaw fl-attivitajiet tal-persuna li timpjega lilha nnifisha jew f’okkupazzjoni u jwettqu l-istess kompiti jew kompiti anċillari, u d-disposizzjonijiet tar-regolament 1) tar-regolamenti rilevanti għandhom jinftiehmu u jiġu interpretati bl-istess mod. 4A. Projbizzjoni ta’ diskriminazzjoni fir-rigward tat-twaqqif, eċċ., ta’ attività ta’ persuni li jimpjegaw lilhom infushom jew f’okkupazzjoni. Miżjud: A.L.260 tal-2012. (1) Ebda persuna li timpjega lilha nnifisha jew f’okkupazzjoni ma għandha tiġi diskriminata fir-rigward tat-twaqqif, it-tgħammir jew l-estensjoni ta’ negozju jew it-tnedija jew l-estensjoni ta’ kull forma oħra ta’ attività ta’ persuni li jimpjegaw lilhom infushom jew f’okkupazzjoni. (2) Għall-finijiet ta’ dan l-Ordni, persuna li timpjega lilha nnifisha jew f’okkupazzjoni għandha titqies ukoll diskriminata jekk fir-rigward tat-twaqqif, it-tgħammir jew l-estensjoni ta’ negozju jew it-tnedija jew l-estensjoni ta’ kull forma oħra ta’ attività ta’ persuni li jimpjegaw lilhom infushom jew f’okkupazzjoni tiġi assoġġettata għal fastidju jew fastidju sesswali, jew jekk xi persuna tiġi ordnata tiddiskrimina kontra persuna li timpjega lilha nnifisha jew f’okkupazzjoni. 5. Proċedimenti wara li ssir allegazzjoni. Miżjud: A.L.379 tal-2009. (1) Meta ssir allegazzjoni li tkun saret xi forma ta’ trattament diskriminatorju, il-persuna li tagħmel l-allegazzjoni, jew l-awtorità kompetenti, jekk xi wieħed minnhom jidhirlu hekk xieraq, ikollha d-dritt li tavża bil-miktub lil kull persuna jew organizzazzjoni li għalihom japplika dan l-Ordni, hawniżjed ’il quddiem imsejħa l-intimat, dwar it-trattament diskriminatorju li allegatament ikun sar, waqt li jagħti dettalji rilevanti u jitlob tweġiba. Meta jirċievi dak l-avviż, l-intimat għandu jippreżenta tweġiba bil-miktub fi żmien għaxart ijiem tax-xogħol mid-data meta jkun irċieva dak l-avviż, u jagħti l-verżjoni tiegħu tal-ġrajjiet u r-raġunijiet għaliex ikun qiegħed jikkontesta l-allegazzjonijiet, kif ukoll spjegazzjoni tal-proċeduri rilevanti kollha adottati mill-intimat biex jipprevjeni trattament diskriminatorju. (2) Kull korrispondenza msemmija fis-subartikolu (1) għandha tkun ammissibbli fi proċeduri miġjub in quddiem qorti, u jekk ikun jidher lill-qorti li l-intimat deliberatament, u bla ebda skuża raġonevoli, naqas milli jwieġeb fi żmien għaxart ijiem tax-xogħol mid-data meta jkun irċieva dak l-avviż jew lit-tweġiba tiegħu kienet waħda evażiva jew ekwivoka, il-qorti tista’ tasal biex tinferixxi minn dak il-fatt dak li jidhrilha bħala ġust u ekwu, inkluża l-inferenza li huwa jkun għamel att il legali. (3) Id-disposizzjonijiet tas-subartikolu (1) li jitolbu lill-intimat jip preżenta tweġiba ma għandhomx japplikaw jekk, fid-data meta tkun saret it-talba, jkunu diġà inbdew proċeduri dwar il-kwistjoni fil-Qorti. 6. Dritt li tinbeda azzjoni quddiem qorti kompetenti. Miżjud: A.L.379 tal-2009. (1) Persuna li tallega li kienet soġġetta għal trattament diskriminatorju, kemm dirett kemm indirett, fir-rigward ta’ kondizzjonijiet għal aċċess għall-impjieg ta’ persuni li jimpjegaw lilhom infushom jew għall-okkupazzjoni skont dan l-Ordni jew persuna li tallegali xi persuna oħra tkun għamlet fir-rigward tiegħu jew tagħha xi attil legali taħt dan l-Ordni għandu, fi żmien erba’ xhur mill-allegat ksur, ikollha d-dritt li tirrikorri quddiem il-qorti kompetenti ta’ ġurisdizzjoni ċivili u hemm titlob lill-qorti tordna lill-konvenut biex jieqaf iwettaq dak l-att illegali u, meta dan ikun japplika, tordna l-ħlas ta’ kumpens għal dawk id-danni li tkun sofriet minħabba f’dak l-att illegali. (2) Fi proċedimenti msemmija fis-subartikolu (1), meta persuni li jikkunsidraw lilhom infushom milquta ħażin minħabba f’li l-prinċipju tal-ugwaljanza fit-trattament ma jkunx ġie applikat għalihom jistabbilixxu quddiem il-Qorti fatti li minnhom wieħed jista’ jippresumi li kien hemm diskriminazzjoni diretta jew indiretta, il-konvenut għandu jġib prova li ma kien hemm ebda ksur tal-prinċipju ta’ trattament indaqs mat ul is-smigħ tal-ilment, u l-Qorti għandha tilqa’ l-ilment jekk il-konvenut ma jġibx prova li huwa ma jkunx ikkommetta dak l-att illegali. 7. Sostenn li jista’ jingħata lil min jagħmel l-ilment. Miżjud: A.L.379 tal-2009. (1) Xejn m’għandu jżomm lil xi assoċjazzjoni, organizzazzjoni jew entità legali oħra, li jkollha interess leġittimu li tiżgura li jitħares dan l-Ordni, milli tidħol hinnifisha jew f’isem jew b’sostenn ta’ min jagħmel l-ilment, bl-approvazzjoni tiegħu jew tagħha, f’xi proċedura ġudizzjarja jew amministrattiva li jkun hemm provdut dwarha għall-infurzar ta’ l-obbligi taħt dan l-Ordni. (2) Id-disposizzjonijiet tal-artikolu 6(2) għandhom japplikaw għal proċeduri mibdija kif hemm f’dan l-artikolu.